Efter en lun start på september har fredagens lidt køligere vejr været en forsmag på, hvad der venter os i weekenden, hvor det bliver mere ustadigt - og noget køligere. De første fire dage af september har vi haft temperaturer over 20 grader. Det er varmegrader, vi skal kigge langt efter i weekenden.. Det er et lavtryk, der i løbet af weekenden skal ind over Sydnorge, der sender sine fronter med regn og byger ind over Danmark. Lavtrykket sender også betydeligt koldere luft ind over os fra vest. Lørdag byder på byger og blæst Efter en fredag med overvejende tørvejr kommer byger i løbet af natten ind over landet fra vest, og det ustadige vejr fortsætter. Hele lørdagen vil der stadig kunne komme byger mange steder, men ind imellem bygerne kan der stedvis komme lidt sol. På trods af mulighederne for en smule sol kommer temperaturen ikke meget over 15 til 18 grader. Køligst bliver det i den vestlige del af Jylland. Det bliver også en blæsende lørdag. Først på dagen vil der være frisk til hård vind fra sydvest og vest, der i løbet af dagen tiltager, og især i Nordjylland kan vinden tiltage til hård vind til kuling. Søndagsvejret bliver køligt Søndag fortsætter det ustadige vejr med risiko for en del byger, og kun med enkelte solstrejf ind imellem. Temperaturen får endnu et dyk nedad, og ud på eftermiddagen ventes der blot mellem 14 og 17 grader. Det bliver fortsat fortsat blæsende i den nordlige del af landet, mens vinden over den sydlige del af landet aftager noget ud på søndagen.

Opsummering:
Kun mellem 14 og 17 grader på søndag, når betydeligt køligere luft strømmer ind over Danmark.